દરમિયાન શરૂઆતમાં ડરના માર્યા પોતે કઈ જોયું જ નથી તેઓ દાવો કરનાર જયંતિ ભાનુશાળીના સહપ્રવાસી પવન મૌર્યએ કબૂલ્યું કે તેણે હત્યારાઓને જોયા છે પોલીસની મદદ લઈ હત્યારાઓના સ્કેચ બનાવવાની પણ શરૂઆત કરી ભાનુશાળી ઉપર ગોળી ચલાવનાર યુવક પવનની બેગ લઈ ગયો હતો, એવું અનુમાન છે કે, હત્યારો ભાનુશાળી પાસેથી કોઈક મહત્ત્વના પુરાવા લેવા માટે આવ્યો હતો, તે પોતાની સાથે પવનની બેગ તેમજ ભાનુશાળીનો એક મોબાઈલ ફોન પણ લઈ ગયો છે, પવનની જે બેગ લઈ જવામાં આવી હતી તેને હત્યારાઓએ થોડેક જ દૂર ફંફોસ્યા બાદ ફેંકી દીધી હતી જ્યારે પોલીસને ભાનુશાળીની બેગમાંથી કેટલાક જમીનના દસ્તાવેજો અને સેક્સ સીડી સંદર્ભના પેપર કટિંગ મળી આવ્યા છે, પોલીસ અનુમાન લગાવી રહી છે કે ભાનુશાળી પાસે રહેલા કોઈ મહત્ત્વના પુરાવાને લઈને તેમની હત્યા કરવામાં આવી હોઈ શકે.